CELEX: 32022R0933
Language: et
Date: 2022-06-13 00:00:00
Title: Komisjoni rakendusmäärus (EL) 2022/933, 13. juuni 2022, teatavate kaupade klassifitseerimise kohta kombineeritud nomenklatuuris

17.6.2022   
               
               
                  ET
               
               
                  Euroopa Liidu Teataja
               
               
                  L 162/23
               
            
         KOMISJONI RAKENDUSMÄÄRUS (EL) 2022/933,
         13. juuni 2022,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodide alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks perioodiks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodide alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 13. juuni 2022
            
               
                  Komisjoni nimel
               
               maksunduse ja tolliliidu peadirektoraadi
               
                  peadirektor
               
               
                  Gerassimos THOMAS
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Kolm jaemüügiks kokku pakendatud eset:
                        
                                    a)
                                 
                                 
                                    ülakeha kattev vööni ulatuv varrukateta silmkoeline rõivaese (nn jooksuvest) (93 % sünteeskiudu ja 7 % elastaani). Esiküljel on V-kaelus ja üleni lahtikäiv tõmblukuga kinnis, mis ei ole kandiga kaetud. Rõivaeseme esiküljel on kaks kandilist pealt lahtist rinnataskut mõõtmetega umbes 19 cm × 8 cm ja kaks kandilist pealt lahtist vöötaskut mõõtmetega umbes 12 cm x 14 cm.
                                    Tagaküljel on üks kummipaeltega tasku, mis on kavandatud näiteks kokkukäivate käimiskeppide kinnitamiseks.
                                 
                              
                                    b)
                                 
                                 
                                    kaks polüuretaanist valmistatud lameda põhjaga pehmet joogipudelit, kumbki mahuga 500 ml, millel on väljatõmmatava tilaga plastkork ja mis mahuvad rinnataskutesse.
                                 
                              Vt fotod (*).
                     
                     
                         
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6.
                        Kolm tollile esitatavat eset on kolm eraldi eset. Need ei ole liitkaubad, kuna need koos ei moodusta tervikut, mida tavaliselt eraldi osadena müügiks ei pakuta. Need ei ole jaekaubanduse jaoks mõeldud komplektina esitatud kaubad kombineeritud nomenklatuuri üldreegli 3 punkti b tähenduses, kuna ei ole komplekteeritud konkreetse vajaduse või tegevuse jaoks, eelkõige seetõttu, et taskute konstruktsioon ei piira nende kasutamist spetsiifiliste toodete kandmiseks spetsiifilisteks vajadusteks või tegevusteks. Esemed on üksikud esemed, mida saab kasutada üksteisest sõltumatult. Rõivaeseme kandmine ja joomine on erinevad tegevused ega rahulda samasugust spetsiifilist vajadust (rõivaese katab ülakeha ja pudelid on joomise jaoks).
                        Kui komplekti üks ese või mitu sellesse kuuluvat eset ei rahulda samasugust konkreetset vajadust ega ole kavandatud samasuguseks spetsiifiliseks tegevuseks, tuleb iga ese klassifitseerida eraldi (vt ka „Suunised jaekaubanduse jaoks mõeldud komplektina esitatud kaupade klassifitseerimiseks kombineeritud nomenklatuuris“, B osa (II)1))  (1).
                        Järelikult tuleb need esemed klassifitseerida eraldi.
                        Kauba kirjelduses osundatud üksikesemed klassifitseeritakse järgmiselt:
                     
                  
                         
                     
                     
                        6110 30 99 
                     
                     
                        
                                    a)
                                 
                                 
                                    Klassifikatsioon määratakse kindlaks grupi 61 märkuse 9 teise lõigu ning CN-koodide 6110 , 6110 30  ja 6110 30 99  sõnastusega.
                                 
                              
                  
                         
                     
                     
                         
                     
                     
                        Oma objektiivsete omaduste tõttu on vest rubriiki 6110  kuuluv rõivaese. Sellesse rubriiki kuuluvad ülakeha katmiseks kavandatud silmkoelised või heegeldatud tooted (kampsunid, pulloverid, kardiganid, vestid jms rõivaesemed) (vt ka harmoneeritud süsteemi selgitavad märkused rubriigi 6110  kohta, esimene lõik).
                        Sellesse rubriiki kuuluvad ülakeha katmiseks ette nähtud rõivaesemed, varrukatega või ilma, mistahes liiki kaelusega, kraega või ilma, taskutega või ilma. Need võivad olla tehtud mistahes tekstiilkiust trikoomaterjalist, sh kerge või tihedakoeline riie (vt ka kombineeritud nomenklatuuri selgitavad märkused rubriigi 6110  kohta).
                        Vesti ei või identifitseerida ühe või teise sugupoole jaoks kavandatud esemena. Vest tuleb klassifitseerida naiste või tüdrukute trikookangast kampsuni, pulloveri, kardigani, vesti või samalaadse sünteeskiust rõivaesemena.
                     
                  
                         
                     
                     
                        3924 90 00 
                     
                     
                        
                                    b)
                                 
                                 
                                    Klassifikatsioon määratakse kindlaks CN-koodide 3924  ja 3924 90 00  sõnastusega.
                                 
                              Joogipudelid klassifitseeritakse muude plastist majapidamis- ja tualett-tarvetena.
                     
                  
               L1622022ET3110120220613ET0006.0001331342EELNÕU:ELi-EGIPTUSE 9. ASSOTSIATSIOONINÕUKOGU SOOVITUS nr 1/2022,…,mis käsitleb ELi ja Egiptuse partnerluse 2021.-2027. aasta prioriteeteELi-EGIPTUSE ASSOTSIATSIOONINÕUKOGU,võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahelning arvestades järgmist:(1)Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel (edaspidi leping) sõlmiti 25. juunil 2001 ja see jõustus 1. juunil 2004.(2)Lepingu artikliga 76 antakse ELi-Egiptuse assotsiatsiooninõukogule õigus teha lepingu eesmärkide saavutamiseks otsuseid ja esitada asjakohaseid soovitusi.(3)Lepingu artikli 86 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad lepingus sätestatud eesmärkide saavutamise.(4)Euroopa naabruspoliitika läbivaatamise tulemusena tehti ettepanek alustada partneritega tehtava koostöö uut etappi, mis tekitaks mõlemal poolel suuremat omaluse tunnet.(5)Euroopa Liit ja Egiptus on leppinud kokku tugevdada oma partnerlust, leppides kokku prioriteetides ajavahemikuks 2021–2027 (edaspidi ELi ja Egiptuse partnerluse 2021.-2027. aasta prioriteedid) eesmärgiga tegeleda liidu ja Egiptuse ees seisvate ühiste mureküsimustega ning edendada ühiseid huvisid.(6)Lepinguosalised on leppinud kokku ELi ja Egiptuse partnerluse 2021.-2027. aasta prioriteete käsitleva teksti, mis toetab lepingu rakendamist, keskendudes koostööle ühiste huvide valdkonnas,SOOVITAB JÄRGMIST:Artikkel 1Assotsiatsiooninõukogu soovitab lepinguosalitel rakendada käesoleva soovituse lisas esitatud ELi ja Egiptuse partnerluse 2021.-2027. aasta prioriteeteDelegatsioonid: vt dokument ST 8663/2022 ADD1..Artikkel 2ELi ja Egiptuse partnerluse 2021.-2027. aasta prioriteedid asendavad ELi-Egiptuse partnerluse prioriteedid, mille rakendamist assotsiatsiooninõukogu soovitas oma soovitusega nr 1/2017ELi-Egiptuse assotsiatsiooninõukogu 25. juuli 2017. aasta soovitus nr 1/2017, millega lepitakse kokku ELi ja Egiptuse partnerluse prioriteetides (ELT L 255, 3.10.2017, lk 26)..Artikkel 3Käesolev soovitus jõustub selle vastuvõtmise päeval.…, …ELi-Egiptuse Assotsiatsiooninõukogu nimeleesistuja
            
               (1)  ELT C 105, 11.4.2013, lk 1.
            
               (*)  Fotod on üksnes illustreerivad.